VENDIM
Nr. 608, datë 7.7.2015

PËR KALIMIN NË PËRGJEGJËSI ADMINISTRIMI, NGA MINISTRIA E PUNËVE TË BRENDSHME DHE DREJTORIA E PËRGJITHSHME E BURGJEVE TE MINISTRIA E ZHVILLIMIT URBAN, TË PRONAVE ME EMËRTIMIN “DREJTORIA E PËRGJITHSHME E BURGJEVE”, “GODINA NR. 2 MRP” DHE “KLUBI MRP - KATI I, I GODINËS SË MRP-së” DHE PËR NJË NDRYSHIM NË VENDIMET E KËSHILLIT TË MINISTRAVE NR. 1068, DATË 29.12.2010, DHE NR. 250, DATË 24.4.2003, TË NDRYSHUAR

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Kalimin në përgjegjësi administrimi, nga Ministria e Punëve të Brendshme dhe Drejtoria e Përgjithshme e Burgjeve te Ministria e Zhvillimit Urban, të pronës me emërtimin “Drejtoria e Përgjithshme e Burgjeve”, rruga “Abdi Toptani”, Tiranë, ndodhur në zonën kadastrale 8150, të pronës me emërtimin “Godina nr. 2 MRP”, si dhe të pronës me emërtimin “Klubi MRP - kati I, i godinës së MRP-së”, sipas formularëve dhe planimetrive bashkëlidhur këtij vendimi dhe pjesë përbërëse e tij.
2. Prona me emërtimin “Drejtoria e Përgjithshme e Burgjeve”, rruga “Abdi Toptani”, Tiranë, ndodhur në zonën kadastrale 8150, prona me emërtimin “Godina nr. 2 MRP”, si dhe prona me emërtimin “Klubi MRP - kati I, i godinës së MRP-së”, sipas pikës 1, të këtij vendimi, të hiqen nga listat e inventarit të pronave të paluajtshme shtetërore, bashkëlidhur vendimeve të Këshillit të Ministrave nr. 1068, datë 29.12.2010, dhe nr. 250, datë 24.4.2003, të ndryshuar.
3. Ministrisë së Zhvillimit Urban i ndalohet ta ndryshojë destinacionin e pronave të përcaktuara në pikën 1, të këtij vendimi, ta tjetërsojë ose t’ua japë në përdorim të tretëve.
4. Ngarkohen Ministria e Zhvillimit Urban, Ministria e Punëve të Brendshme, Drejtoria e Përgjithshme e Burgjeve dhe kryeregjistruesi i Zyrës së Regjistrimit të Pasurive të Paluajtshme për ndjekjen dhe zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

